वाहन चालक ध्वनि प्रदूषण पर कंट्रोल करने के लिए करें सहयोग: सतनाम सिंह
नवांशहर |एसएसपीदफ्तर की मीटिंग लैब में सतनाम सिंह डीएसपी जिला कम्यूनिटी पुलिस के नेतृत्व में नवांशहर ट्रांसपोर्टर यूनियन के ड्राइवरों के साथ मीटिंग की गई।
उन्होंने सभी वाहन चालकों को ध्वनि प्रदूषण पर कंट्रोल करने के लिए हिदायतें देते हुए सहयोग मांगा। इस मीटिंग में शोर प्रदूषण को कम करने के लिए व्हीकलों में कम आवाजों वाले हार्न लगाने के लिए कहा गया तथा ऊंची आवाज में गाने बजाने और रिपेयर होने के कारण ज़्यादा शोर करने वाली गाडिय़ों को ठीक कराने की सलाह दी। इस पर सभी वाहन चालकों ने इस मीटिंग में दिए गए सुझाव पर गौर करते हुए शोर प्रदूषण को कम करने की सलाह को मानने की बात कही।
डीएसपी सतनाम सिंह ने कहा कि व्हीकल के साथ होने वाले शोर प्रदूषण को कम करने के लिए ट्रांसपोर्ट यूनियन के मैंबर एक अहम रोल तभी निभा सकते हैं जब वह इसे अपनी असल जिंदगी में भी लागू करें। मीटिंग में एसआई सतपाल सिंह, एएसआई कृष्ण सिंह, एचसी हरजाप सिंह, तरसेम लाल और रीडर स्टाफ जिला कम्यूनिटी पुलिस भी थे।
सतनाम सिंह
बैठक में मौजूद नवांशहर ट्रांसपोर्टर यूनियन के ड्राइवर। -भास्कर
hin_Deva bho_Deva hin_Deva hin_Deva mai_Deva bho_Deva